Diari Oficial de la Generalitat Valenciana


Sumari del DOGV 1244, del 14-02-1990 (1990/816549)

ORDRE de 30 de gener de 1990, de la Conselleria d'Agricultura i Pesca, per la qual es regulen les subvencions per a la subscripció d'assegurances agràries compreses en el Pla d'Assegurances Agràries Combinades per a 1990.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/30/(1)/dof/vci/html**

### Dades del document

Número de DOGV
:   1244

Data del DOGV
:   14-02-1990

Secció del DOGV
:   DISPOSICIONS GENERALS

Número del document
:   1990/816549


Data del document
:   30-01-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 30 de gener de 1990, de la Conselleria d'Agricultura i Pesca, per la qual es regulen les subvencions per a la subscripció d'assegurances agràries, compreses en el Pla d'Assegurances Agràries Combinades per a 1990.  
L'aparició de fenòmens climatològics adversos per a la nostra agricultura, accentuats en els darrers anys, ha vingut augmentant la demanda d'una major seguretat en les rendes del sector agrari.  
Aquesta problemàtica ha tingut resposta en una sèrie d'actuacions que la Conselleria d?agricultura i Pesca ha vingut desenvolupant. L'experiència tinguda en l'any 1989, amb el recolzament a la contractació d'assegurances agràries, ha estat positiva, doncs un major nombre de llauradors i ramaders ha assegurat les seues produccions i amb això la renda a percebre al final de la campanya, cosa que ha donat un augment de la penetració de les assegurances agràries superior al 100% sobre la campanya anterior. Cal seguir en aquesta línia, fins aconseguir un nivell de contractació que cobresca la major part de les nostres produccions agràries.  
Per tot açò, i amb l?objecte d'abaratir el cost de la prima a pagar pels llauradors i ramaders, afavorint així el manteniment del seu nivell de renda, a proposta de la Direcció General de Producció i Indústries Agràries, i fent ús de les facultats que tinc atribuïdes.  
ORDENE  
Article primer  
La Conselleria d?agricultura i Pesca concedirà subvencions als llauradors i ramaders que subscriguen assegurances corresponents a les línies incloses en el Pla d'Assegurances Agràries Combinades per a 1990 (Ordre de 6 d'octubre de 1989 del Ministeri d?agricultura, Pesca i Alimentació, publicada en el Butlletí Oficial de l?Estat de 10 d'octubre), exclusivament per les seues parcel·les i/o explotacions assegurables que siguen ubicades al territori de la Comunitat Valenciana.  
Article segon  
La subvenció s'aplicarà en forma de percentatge sobre la concedida per la «Entidad Estatal de Seguros Agrarios» (ENESA), i serà compatible i acumulable a la que concedeix aquesta Entitat a cada cos.  
Article tercer  
La quantia de la subvenció s'estableix, com a norma general, en un quaranta-cinc per cent (45%) de la subvenció concedida per ENESA.  
Article quart  
Establir una subvenció addicional del 10% de la concedida per ENESA, a les parcel·les incloses en els següents casos.  
1. Assegurances de cítrics.  
- Taronja dolça. Per a parcel·les situades a zones on el cost de l'assegurança siga superior al 20% del capital assegurat.  
Mandarina. Per a parcel·les situades a zones on el cost de l'assegurança siga superior al 15% del capital assegurat.  
- Llima. Per a parcel·les situades a zones on el cost de l'assegurança siga superior al 10% del capital assegurat.  
2. Assegurança de raïm de vinificació.  
Per a parcel·les situades a zones on el cost de l'assegurança siga superior al 20 07o del capital assegurat.  
3. Assegurança de raïm de taula. Per a parcel·les situades a zones on el cost de l'assegurança siga superior al 10% del capital assegurat.  
4. Assegurances de fruiters (inclou les línies d'albercoc, préssec, pruna, poma de taula, pera i cirera). Per a parcel·les situades a tot l?àmbit territorial de la Comunitat Valenciana.  
Només als efectes del que es preveu en aquest article, s'entén per cost de l'assegurança sobre el que s'aplicarà el percentatge de subvenció addicional, el corresponent a la parcel·la o parcel·les que complesquen les condicions anteriorment establertes.  
Article cinquè  
El termini per a poder acollir-se a les subvencions finalitzarà als quinze dies del termini del període de subscripció, assenyalat oficialment a cada línia d'assegurança.  
Si acabat el susdit període amb anterioritat a l'entrada en vigor d'aquesta Ordre, s'haguessen subscrit pòlisses que complesquen amb els requisits exigits en ella, les subvencions podran, en aquest cas, sol·licitar-se en el termini de quinze dies des de la dita entrada en vigor.  
Article sisé  
La subvenció es pagarà en els termes fixats pel corresponent Conveni subscrit entre la Conselleria d?agricultura i Pesca de la Generalitat Valenciana i la «Agrupación Española de Entidades Aseguradoras de los Seguros Agrarios Combinados SA» (AGROSEGURO). El llaurador o ramader descomptarà la dita subvenció en el moment de la subscripció de la pòlissa.  
Article seté  
El límit màxim de la subvenció, sumada a la concedida per ENESA, no podrà sobrepassar el setanta per cent (70%) del cost de l'assegurança (prima comercial més recàrrecs i tributs legalment repercutibles).  
Article vuitè  
Sense perjudici del que s'estableix en l'article setè, per a obtenir la subvenció, el beneficiari haurà d'emplenar l'imprès que com a model apareix en l'annex d'aquesta Ordre, i haurà de trametre el tenidor, els dos exemplars als Serveis Centrals de la Conselleria d?agricultura i Pesca, sitis al carrer d'Amadeu de Savoia, núm. 2, 46107 - València.  
En el cas previst en l'article cinquè, paràgraf 2n., el tenidor haurà de trametre fotocòpia de les pòlisses subscrites, acompanyada d'una relació d'elles, on es faça constar el nom i cognoms de l'assegurat.  
Article nové  
La Conselleria d?agricultura i Pesca podrà exigir al tenidor fotocòpia d'aquelles pòlisses que considere necessàries, per a la comprovació de dades i quantia de la subvenció.  
Article desè  
La Conselleria d?agricultura i Pesca comunicarà al sol·licitant la resolució que es prenga, la qual serà efectiva comprovada la correcta aplicació i càlcul de la subvenció, segons s'establesca en el Conveni subscrit a l?efecte amb Agroseguro.  
Article onzè  
Les subvencions, dins les disponibilitats pressupostàries, es pagaran a càrrec del capítol IV, programa 714.20, «Ordenació i Millora de la Producció Agrària» dels pressuposts de la Generalitat Valenciana per a 1990.  
DISPOSICIONS FINALS  
Primera  
Autoritzar la Direcció General de Producció i Indústries Agràries perquè dicte les resolucions que considere necessàries per al desenvolupament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 de gener de 1990.  
El Conseller d'Agricultura i Pesca,   
LLUIS FONT DE MORA


Còpia Permalink ELI